ประกาศของคณะปฏิวัติ ฉบับที่ 213
ประกาศวันที่ 1972-09-19

content: ประกาศของคณะปฏิวัติ ฉบับที่ ๒๑๓
content: โดยที่คณะปฏิวัติพิจารณาเห็นว่า เทศบาลเมืองภูเก็ต จังหวัดภูเก็ต ได้ตกลงแลกเปลี่ยนที่ดินซึ่งเป็นสาธารณสมบัติของแผ่นดิน ในท้องที่ตำบลตลาดใหญ่ อำเภอเมืองภูเก็ต จังหวัดภูเก็ต เนื้อที่ ๕๐ ตารางวา กับที่ดินของนายอุ่น ณ ระนอง ซึ่งตั้งอยู่ตำบลเดียวกัน เพื่อสร้างถนนเริ่มต้นจากซอยตลิ่งชันไปจดถนนตะกั่วป่า
content: แต่เนื่องจากเป็นการแลกเปลี่ยนที่ดินอันเป็นสาธารณสมบัติของแผ่นดินกับที่ดินของเอกชน จึงจำเป็นต้องตรากฎหมายเพื่อโอนกรรมสิทธิ์ที่ดินซึ่งเป็นสาธารณสมบัติของแผ่นดินดังกล่าว หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลตลาดใหญ่ อำเภอเมืองภูเก็ต จังหวัดภูเก็ต เนื้อที่ ๕๐ ตารางวา ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่นายอุ่น ณ ระนอง
sectionNo: 2
content: ข้อ ๒ ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้
sectionNo: 3
content: ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๑๖ กันยายน พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
sectionName: แผนที่ท้ายประกาศฯ